gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl gl gl gl gl en gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta reivindica o potencial do sector aeroespacial galego como motor de innovación e emprendemento na terceira edición da BFAero - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta reivindica o potencial do sector aeroespacial galego como motor de innovación e emprendemento na terceira edición da BFAero
A Xunta reivindica o potencial do sector aeroespacial galego como motor de innovación e emprendemento na terceira edición da BFAero
Xul 6, 2020 | Sala de prensa | 0 comments
O conselleiro de Economía, Emprego e Industria, Francisco Conde, participou esta mañá mediante videoconferencia na posta en marcha da nova convocatoria
Subliñou a necesidade de apostar por proxectos que sumen valor engadido, gañando así en competitividade e fomentando un ecosistema emprendedor
Esta edición realizase en paralelo á consulta pública realizada para trazar a folla de ruta do Polo Aeroespacial de Galicia para o período 2021-2025
Santiago de Compostela, 6 de xullo de 2020.- O conselleiro de Economía, Emprego e Industria, Francisco Conde, participou esta mañá mediante videoconferencia na posta en marcha da terceira edición da Business Factory Aero, a aceleradora do sector aeronáutico e de vehículos non tripulados enmarcada no Polo Aeroespacial de Galicia.
Con esta convocatoria, asegurou Conde, ratifícase a Galicia e a Lugo como epicentros da innovación e do emprendemento no sector aeroespacial, cunha aposta decidida polo talento e pola innovación.
O titular de Economía, Emprego e Industria puxo en valor a importancia da colaboración público-privada neste tipo de proxectos, e subliñou a necesidade de apostar por iniciativas que sumen valor engadido, asegurando a competitividade, fomentando un ecosistema emprendedor e atraendo novos investimentos. Así, chamou a apoiar sectores emerxentes como o aeroespacial para contribuír á recuperación económica de Galicia e do seu tecido empresarial tralo impacto da covid-19.
Neste senso, o conselleiro lembrou que a Xunta continúa a incentivar esta industria coa consulta pública realizada en paralelo á terceira convocatoria, e que servirá de folla de ruta para o Polo Aeroespacial de Galicia para o período 2021-2025, cunha mobilización de 160 millóns de euros.
O obxectivo, remarcou Conde, é facilitar que Galicia asuma o liderado no sector dos vehículos aéreos non tripulados, contribuíndo así a unha transformación tecnolóxica do tecido industrial, a un empuxe á innovación sectorial, a un maior crecemento económico e á xeración de novas oportunidades laborais.
A terceira edición da BFAero adaptase á nova realidade, incentivando proxectos destinados á loita contra a covid-19. En total, seleccionaranse 7 proxectos (tres en incubación e 4 en aceleración) que disporán de servizos de titoría e mentorización, acceso ás instalacións do aeródromo de Rozas e aos equipos da Civil UAVs Initiative e asesoramento tecnolóxico de empresas tractoras líderes do sector como Indra e Babcock, ademais da posibilidade de realizar coworking e recibir formación plena. A convocatoria permanecerá aberta ata o vindeiro 22 de outubro.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok